jkorsvik/nowiki_second_scrape_merged huggingface dataset:
James Arness

James Arness (født James Aurness 26. mai 1923 i Minneapolis i Minnesota, død 3. juni 2011 i Brentwood i Los Angeles) var en amerikansk skuespiller mest kjent for sin rolle som Marshal Matt Dillon i TV-serien Kruttrøyk gjennom 20 år. Han var også kjent for rollefiguren Zeb Macahan i TV-serien I ville vesten/Familien Macahan og hovedrollefiguren Jim McLain i den actionfylte krimserien McClain's Law. Hans foreldre var Rolf Cirkler Aursnes og Ruth Duesler, barn av henholdsvis norske og tyske immigranter. Han var storebror til skuespilleren Peter Graves. 
James Arness tjenestegjorde i den amerikanske hæren under 2. verdenskrig og ble skadet i slaget om Anzio. Dette er grunnen til at han haltet. Han var en nær venn av John Wayne og spilte mot ham i Big Jim McLain. Med en høyde på to meter var han da den høyeste skuespiller som noensinne hadde hatt en hovedrolle.For sitt bidrag til TV-industrien fikk han en stjerne på Hollywood Walk of Fame ved 1751 Vine Street.
Arness døde av naturlige årsaker i sitt hjem i Brentwood i Los Angeles 3. juni 2011.


== Filmografi ==
The Farmer's Daughter (1947)
Roses Are Red (1947)
Battleground (1949)
Wagon Master (1950)
Stars in My Crown (1950)
Sierra (1950)
Wyoming Mail (1950)
Two Lost Worlds (1951)
Belle Le Grand (1951)
Tingen fra en annen verden (1951)
Cavalry Scout (1951)
Iron Man (1951)
The People Against O'Hara (1951)
The Girl in White (1952)
Carbine Williams (1952)
Big Jim McLain (1952)
Hellgate (1952)
Horizons West (1952)
Lone Hand (1953)
Island in the Sky (1953)
The Veils of Bagdad (1953)
Hondo (1953)
Them! (1954)
Her Twelve Men (1954)
Many Rivers to Cross (1955)
The Sea Chase (1955)
Flame of the Islands (1956)
The First Traveling Saleslady (1956)
Gun the Man Down (1956)
Alias Jesse James (1959) (Cameo)
Comanche Stallion (2006)


== Arbeid for TV ==
Gunsmoke (1955–1975)
The Macahans (1976)
How the West Was Won (1977) (miniserie)
How the West Was Won (1978) (miniserie)
How the West Was Won (1979) (kansellert etter 20 episoder)
McClain's Law (1981–1982)
The Alamo: Thirteen Days to Glory (1987)
Gunsmoke: Return to Dodge (1987)
Red River (1988)
Gunsmoke: The Last Apache (1990)
Gunsmoke: To the Last Man (1992)
Gunsmoke: The Long Ride (1993)
Gunsmoke: One Man's Justice (1994)


== Referanser ==


== Eksterne lenker ==
Offisielt nettsted 
(en) James Arness – kategori av bilder, video eller lyd på Commons 
(en) James Arness på Internet Movie Database 
(sv) James Arness i Svensk Filmdatabas 
(da) James Arness på Filmdatabasen 
(fr) James Arness på Allociné 
(en) James Arness på AllMovie 
(en) James Arness hos The Movie Database
Nostalgi

Nostalgi benyttes i dag som uttrykk for en romantisk, ofte vemodig eller «bittersøt» lengsel tilbake til tidligere tider, gjerne i ens eget liv. Opprinnelig betegnet nostalgi en medisinsk diagnose, følelsen av sykelig hjemlengsel, myntet av den sveitsiske medisinstudenten Johannes Hofer i 1678. Det er en rekke kulturfenomener knyttet til nostalgiske følelser, alt fra gjenforeningsfester og veteranbilklubber til spesielle radioprogrammer og retromote.


== Historie ==
Ordet nostalgi er dannet av det greske nostos (νόστος), det vil si «hjemkomst», og algos (ἄλγος), «smerte» eller «lengsel», og betyr egentlig «sykelig hjemlengsel». På latin og engelsk brukes begrepet nostalgia. 
Ordet ble opprinnelig tatt i bruk av den sveitsiske legen Jean-Jacques Harder i 1678 og Johannes Hofer i 1688 for å beskrive «den smerten et sykt menneske føler fordi det ikke er i hjemlandet sitt eller frykter aldri mer å få se det igjen.»  Det nye begrepet ble en medisinsk diagnose, i første rekke blant soldater, en yrkesgruppe som var hardt rammet av sykdom og død på grunn av underernæring, betennelser og smitte. Tilstanden skal opprinnelig særlig ha blitt observert blant unge menn fra trange daler i Sveits som ble sendt ut i krigen på de åpne slettene i Tyskland. Nostalgien ble ansett som dødelig hvis den ikke ble behandlet. En av måtene å helbrede soldatene på, var å sende dem hjem. Alvorlig grad av nostalgi ble kalt nostomani.
Etter hvert ble den opprinnelige betydningen av ordet endret, og nostalgi som medisinsk diagnose forsvant i første halvdel av 1800-tallet. Filosofen Immanuel Kant var den første som hevdet at nostalgien mer var lengsel etter et da enn etter et der. Det er med denne tidsoritenterte betydningen ordet vanligvis brukes i dag. «Nostalgi» blir således brukt om å lengte etter en spesiell tidsepoke eller å dyrke ting fra denne tida, som musikk, moter og annet.


== Se også ==
Melankoli
Retro
Ostalgi
Reenactment


== Referanser ==
Pupper

Pupper kan vise til

Bryst, slang for kvinnebryst
Puppe, et stadium i insektutviklingen
Einar O. Risa

Einar Ove Risa (født 16. juli 1954 i Stavanger) er en norsk forfatter. 
Einar O. Risa er oppvokst og bosatt i den landlige delen av Stavanger-regionen. Han har studert litteraturvitenskap, historie og jus, og han har også bakgrunn som journalist. Risa debuterte i 1995 med romanen Skygger. Han er kjent for sin evne til å flette sammen historie, storpolitikk og enkeltmenneskers skjebner.


== Verkliste ==
1983 En svøbe for byen ... Artikler fra Stavanger Avis 1889, redigert av Einar O. Risa, Universitetsforlaget
1995 Skygger (roman)
1996 Ring (roman)
1997 Velvære (roman)
1998 Nasjonaldagen (roman)
1999 Mannen i speilet, Alexander L. Kielland i Stavanger 1888-1902 (biografisk essay)
1999 Helvete (roman)
2000 L.C. Nielsens papirer (roman) om Sigbjørn Obstfelder
2002 Casanovas siste erobring (roman)
2003 Likeså, skulle han si (roman)
2005 Kom, kom hør nattergalen (roman) om kunstmaleren Peder Severin Krøyer
2006 Jeg går ikke ut lenger, jeg svever over byen (roman)
2008 M. Kanne & Søn 1889-1922 (roman)
2008 Hos blodsugerne – Peter Nansen og drømmen om det germanske kabelnett (Gyldendals julebok 2008, kulturhistorie)
2009 M. Kanne & Søn 1923-1943 (roman)
2010 M. Kanne & Søn 1950-1970 (roman)
2011 M. Kanne & Søn (roman) (Hele kvartetten i ett bind)
2012 Maskineriet. Listene - En besettelse
2014 Moses (roman)
2018 Mannen på balkongen (roman) Tiden


=== Priser og utmerkelser ===
2001 – Nota Bene Bokpris
2000 – Tidenprisen


== Litteratur ==
2004 Raseriet i hendene. Et essay om Einar O. Risas forfatterskap. Av Kjetil Vikene


== Kilder ==
(no) Presentasjon av Einar O. Risa i Forfatterkatalogen på Forfattersentrums nettsider


== Eksterne lenker ==
(no) Einar O. Risa i NRK Forfatter
Digitaliserte bøker av Einar O. Risa i Nasjonalbiblioteket
Artikler av Einar O. Risa i Norart
Mandarin

Mandarin kan referere til:

Mandarin (frukt) – frukten fra mandarintreet
Mandarin (språk) – en standardisert og offisiell form av den vanligste dialekten i det kinesiske språket
Mandarin (embedsmann) – en europeisk nevning brukt om kinesiske embetsmenn før 1912
Mandarinand – en østasiatisk fugl i andefamilien
Avgrunnen

Avgrunnen er bok nummer tre i Sagaen om Isfolket av Margit Sandemo. 
Den handler om Sol av Isfolket, den fantastisk vakre, og til tider ganske farlige heksen. Hun var blitt voksen, og var nå klar for opplevelser og eventyr. Sol var ikke redd for noen, og var i besittelse av utrolige evner. Men ville hun klare og holde seg unna for mye bråk? Hun visste at fogdens menn var etter henne... Den vakre heksen med de gylne øynene...
Sol er midt imellom den gode siden og den onde siden, men hun er utrolig glad i de nærmeste. 
Boken er utgitt på lydbok av Aller Forlag i 2008.
Jordskjelvet på Java 2006

Jordskjelvet ved Java 2006 ble utløst klokka 05.54 lokal tid 27. mai 2006 (22.53 UTC 26. mai) i Indiahavet cirka 25 km sør-sørvest for byen Yogyakarta på det sentrale Java i Indonesia. Jakartas meteorologi- og geofysikkbyrå har anslått at episenteret var rundt 37 km sør for Yogyakarta, 33 km under havbunnen. Foreløpige beregninger har anslått jordskjelvets momentmagnitude til 6,2. Det er rapportert om over 5 800 drepte og over 20 000 skadde. Jordskjelvet forårsaket ingen tsunami.
Ifølge politiet er elektrisitet- og telefonlinjer i mange områder ute av bedrift. Flyplassen Yogyakarta Adisutjipto ble stengt, på en av terminalene brøt taket sammen. Landingsbanen ble skadet.Det viktige hinduistiske tempelanlegget Prambanan ble skadet, mens det også verdenskjente buddhistiske tempelanlegget Borobudur, som ligger noe lenger vest i det berørte området, synes å ha kommet fra jordskjelvet uten noen skader.
Den aktive vulkanen Merapi ligger i det rammede område, og denne vulkanen hadde hatt en sterkere røykutvikling i den senere tid. Det meldes at denne aktiviteten ble mer intens etter jordskjelvet. Men vulkanens aktivitet og jordskjelvet trenger ikke å være direkte tilknyttet hverandre.


== Referanser ==
Logg

En logg er sekvensielt lagrede data, ofte i kronologisk rekkefølge. 
Termen kommer fra substantivet loggbok, som igjen stammer fra metoden hvor man lar en stillestående «log» (engelsk for «tømmerstokk», men i dette tilfellet bare en treblokk festet med en tråd på en snelle) flyte etter båten for å måle hastigheten (se knop).
Skute kirke

Skute kirke er kirken i Skute sogn i Søndre Land prestegjeld. Den står ved Ringelia på vestsiden av Randsfjorden. Kirken er en langkirke av tre bygget som en moderne stavkirke med plass til 380. Den er tegnet av arkitekt Ole Stein, og innviet av biskop Christen Brun 16. juni 1915.
Det ble i 1912 vedtatt at folk i den sørvestre delen av Søndre Land skulle få egen kirke. Peder Skute som eide grunn der kirken skulle bygges var villig til å avstå grunn om to forhold ble oppfylt; folk i lokalsamfunnet skulle bli begravet gratis og gravene skulle bestå for alltid. Disse vilkår har blitt respektert siden.
Kirken fikk elektrisk belysning i 1923 og elektrisk oppvarming i 1955. Kirkegården fikk vanntilførsel i 1956. Et nytt orgel ble installert i 1985.
Kirkegården ble tatt ibruk i 1904. På dette tidspunktet var det ennå ikke reist noen kirke på stedet, men det stod et klokketårn på kirkegården. Olsen Smedhaugen fra Ringelia var den første som ble gravlagt etter at han ble truffet av lynet 22. juli 1904.


== Eksterne lenker ==
(no) «Skute kirke». Kirkesøk. Den norske kirke. 
«Skute kirke». Kulturminnesøk. Riksantikvaren – Direktoratet for kulturminneforvaltning.
Barbareskpirater

Barbareskpiratene var pirater og korsarer fra Barbareskstatene Tunis, Marokko og Algerie. Disse opererte stort sett i farvannene fra Den engelske kanal til kysten utenfor det sørlige Spania og i det vestlige Middelhavet. Men de gjennomførte også raid så langt nord som Færøyene og Island. Pirataktiviteten varte fra 1500-tallet til begynnelsen av 1800-tallet, og både europeiske fartøyer og kyststeder ble angrepet. Hensikten med angrepene var å skaffe slaver til de nordafrikanske statene. De mest kjente av barbareskpiratene var Salépiratene, som opererte ut fra kystbyen Salé i Marokko.
Navnet barbaresk er lånt fra fransk barbaresque, som igjen er avledet av berber.
Pirataktiviteten gikk sterkt tilbake etter det britiske angrepet på byen Alger i 1816, der hele den algeriske flåten ble tilintetgjort. Det opphørte helt etter Frankrikes erobring av Algerie i 1830.

Barbareskstatene (Sjørøverstatene) var opphavet til kallenavnet «Røverstatene» på den kjente fattigforstaden Ruseløkkbakken i Christiania.Flere europeiske land, blant dem Sverige, betalte penger til Barbareskstatene for at deres skip ikke skulle bli kapret av sjørøvere derfra. Etter at Norge kom i union med Sverige i 1814 kunne norske skip oppnå samme beskyttelse ved å seile under svensk flagg. Da Norges flagg ble innført i 1821, hadde landet ikke råd til å betale frikjøpspenger til Barbareskstatene, og derfor ble det ikke tillatt å bruke flagget sør for Kapp Finisterre i Spania. I sjørøverfarvann måtte begge lands skip føre det nye svensk-norske unionsflagget, et svensk flagg med «norske» farger i kantonen, det øvre feltet nærmest stangen. Det var først i 1838 at det norske flagg ble tillatt brukt i fjernere farvann, flere år etter at piratvirksomheten hadde opphørt ved franskmennenes erobring av Nord-Afrika i 1830.


== Litteratur ==
Torbjørn Ødegaard Nordiske slaver - Afrikanske herrer, Bind 1 - Jeg manglede intet uden friheten - Om bergensmatrosen Hans Jochum Schrams slaveri i Tunis (1747-1750) - Kystforlaget, 1672 Kråkerøy, 2012 - ISBN 978-82-994533-3-2
Torbjørn Ødegaard Nordiske slaver - Afrikanske herrer, Bind 2 - Tyrkerranet - Om norske, danske og islandske slaver i Algier og Marokko inntil 1650 - Kystforlaget, 1672 Kråkerøy, 2021 - ISBN 978-82-994533-6-3


== Eksterne lenker ==
«Tok tusenvis av nordmenn som slaver», artikkel i Dagbladet 15. mai 2006
Fluberg kirke

Fluberg kirke er en kirke i Fluberg sogn i Søndre Land prestegjeld. Kirken står ved Fluberg på østsiden av Randsfjorden. Den er en korskirke bygget i 1703.

		


== Litteratur ==
Langseth,Nils Terje (2003). Fluberg kirke: 300 års jubileum 1703–2003. Søndre Land. 
Sørmoen, Oddbjørn; Havran, Jiri (2001). Kirker i Norge, bind 2: 1700-tallet. Skjønnhetens århundre. Oslo: Vanebo forlag. s. 118-123. ISBN 82-91399-10-7. CS1-vedlikehold: Flere navn: forfatterliste (link)
Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 586. ISBN 82-7527-022-7. 
Ugelstad, Janike Sverdrup (2007). Thi han blev en kunstmaler. Peder Aadnes og hans billedverden. Oslo: Novus forlag. s. 96-100. ISBN 978-82-7099-466-3. 


== Eksterne lenker ==
(en) Fluberg kirke – kategori av bilder, video eller lyd på Commons
(no) «Fluberg kirke». Kirkesøk. Den norske kirke. 
«Fluberg kirke». Kulturminnesøk. Riksantikvaren – Direktoratet for kulturminneforvaltning.
Rachel Weisz

Rachel Weisz (født 7. mars 1970 i London i England) er en britisk filmskuespiller. Hun er halvt australsk og stammer også fra italiensk og amerikansk ætt. Hun er flere ganger scoret høyt på listen over verdens vakreste, og for tiden jobber hun for kosmetikkprodusenten Revlon.
Weisz begynte karrieren som modell da hun var 14 år gammel, og gikk gradvis over til små reklameroller på TV. Hun studerte drama ved University of Cambridge, og mens hun gikk der var hun med på å starte en liten teatergruppe, kalt Cambridge Talking Tongues. For rollen som Tessa Quayle i filmen The Constant Gardener fikk hun en Oscar for beste kvinnelige birolle.


== Utvalgte filmer ==
Stealing Beauty (1996)
The Mummy (1999)
The Mummy Returns (2000)
Enemy at the Gates (2001)
About a Boy (2002)
The Shape of Things (2003)
Constantine (2005)
The Constant Gardener (2005)
Eragon (stemme) (2006)
La gutter være gutter (2009)
Oz: The Great and Powerful (2013)
The Light Between Oceans (2016)


== Referanser ==


== Eksterne lenker ==
(en) Rachel Weisz på Internet Movie Database 
(no) Rachel Weisz hos Filmfront 
(sv) Rachel Weisz i Svensk Filmdatabas 
(da) Rachel Weisz på Filmdatabasen 
(da) Rachel Weisz på Scope 
(fr) Rachel Weisz på Allociné 
(en) Rachel Weisz på AllMovie 
(en) Rachel Weisz hos Turner Classic Movies 
(en) Rachel Weisz hos Rotten Tomatoes 
(en) Rachel Weisz hos TV Guide
Enger kirke

Enger kirke er en kirke i Søndre Land sogn i Søndre Land prestegjeld, på østsiden av Randsfjorden. Den er en langkirke av tre bygget i 1875 ved Herman Frang, restaurert 1950.


== Litteratur ==
Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 586. ISBN 82-7527-022-7. 


== Eksterne lenker ==
(no) «Enger kirke». Kirkesøk. Den norske kirke. 
«Enger kirke». Kulturminnesøk. Riksantikvaren – Direktoratet for kulturminneforvaltning.
Landåsbygda kirke

Landåsbygda kirke er en kirke i Fluberg sogn i Søndre Land prestegjeld, i Landåsbygda. Det er en langkirke av tre med 190 sitteplasser, tegnet av Per Nordan og innviet som kapell i 1965. Bygget tituleres i dag som kirke.
Kirken har en gammel altertavle som er overtatt fra Fluberg kirke, og et orgel som er bygget av Norsk Orgel- og Harmoniumfabrikk.

		


== Eksterne lenker ==
(no) «Landåsbygda kirke». Kirkesøk. Den norske kirke. 
«Landåsbygda kirke». Kulturminnesøk. Riksantikvaren – Direktoratet for kulturminneforvaltning.
Østsinni kirke

Østsinni kirke (Austsinni, Garder eller Nordre Land kirke) er kirken i Nordre Land sogn i Nordre Land prestegjeld, i lien ovenfor Dokka. Den er en langkirke av tre med 400 sitteplasser, bygget i 1877 ved arkitekt Jacob Wilhelm Nordan.


== Litteratur ==
Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 587. ISBN 82-7527-022-7. 
Ugelstad, Janike Sverdrup (2007). Thi han blev en kunstmaler. Peder Aadnes og hans billedverden. Oslo: Novus forlag. s. 101. ISBN 978-82-7099-466-3. 


== Eksterne lenker ==
(no) «Østsinni kirke». Kirkesøk. Den norske kirke. 
«Østsinni kirke». Kulturminnesøk. Riksantikvaren – Direktoratet for kulturminneforvaltning. 
Nordre Land kirkelige fellesråd
Nordre Land kommune Arkivert 4. mars 2016 hos Wayback Machine.
Vølstad kirke

Vølstad kirke er en kirke i Østsinni sogn i Nordre Land prestegjeld, øst for Dokka. Det er en langkirke i tre med 120 sitteplasser, bygget 1959 ved arkitekt Per Nordan.


== Eksterne lenker ==
Nordre Land kommune Arkivert 4. mars 2016 hos Wayback Machine.
(no) «Vølstad kirke». Kirkesøk. Den norske kirke. 
«Vølstad kirke». Kulturminnesøk. Riksantikvaren – Direktoratet for kulturminneforvaltning.
Nordsinni kirke

Nordsinni kirke er kirken i Nordsinni sogn i Nordre Land prestegjeld, vest for Dokka. Den er en korskirke med 300 sitteplasser, bygget i 1758. Den sto opprinnelig der som Haugner kirke står i dag, men ble flyttet til sin nåværende plassering i 1898.


== Eksterne lenker ==
(no) «Nordsinni kirke». Kirkesøk. Den norske kirke. 
«Nordsinni kirke». Kulturminnesøk. Riksantikvaren – Direktoratet for kulturminneforvaltning.
Sjakknotasjon

Sjakknotasjon er et system for å skrive ned gangen i et sjakkparti for senere gjennomgang og analyse.  Før andre verdenskrig var det vanligst med beskrivende notasjon, men senere overtok algebraisk notasjon, som baserer seg på sjakkbrettets koordinatsystem. 


== Brikkenes betegnelser ==


== Felt ==
Feltene på sjakkbrettet er et koordinatsystem. Vannrett har feltene bokstaver fra a til h (venstre til høyre), og loddrett tall fra 1 til 8 (ned og oppover, sett fra hvit). Feltene noteres med sammensetninger av disse; bokstaven først og tallet etter. For eksempel står en hvit dronning i åpningsstillingen på feltet d1.


== Notasjon ==
Når man noterer, skriver man først bokstaven og så feltet brikken går til.
Eks.: Hvis en løper går til e3, skriver man Le3.
Når en bonde flyttes, skriver man bare feltet den går til.
Eks.: Hvis en bonde står på e2 og går til e4, skriver man bare e4.

 
Hvis to like brikker kan flytte til samme felt, bruker man i tillegg bokstaven til raden den flyttet fra.
Eks.: Hvis to hvite springere står på d2 og e3 og en av den flytter til c4, skriver man enten Sd-c4 eller Se-c4, avhengig av hvilken brikke som flyttes.
Hvis man vil være ekstra korrekt, kan man skrive både feltet den flyttet fra og feltet den flytter til.
Eks.: Hvis et tårn flytter fra a1 til a6, kan dette noteres Ta1-a6. a1-6 er også tilstrekkelig.
x
Hvis brikken slår en annen brikke, skriver man x mellom brikkens bokstav og feltet den slår på.
Eks.: Hvis et tårn slår en springer på h5, skriver man Txh5.
+
Når det er sjakk, skriver man et plusstegn etter feltet.
Eks.: Txh5+
++ / #
Dersom det er matt, kan man skrive ++ eller #.
Eks.: Dxf7++ eller Dxf7#
NB! ++ Kan også stå for dobbelsjakk, hvor f.eks. en springer flytter seg og sjakker kongen, og samtidig åpner vei for et tårn som sjakker samtidig.
Rokade
Kort rokade skrives 0-0
Lang rokade skrives 0-0-0
1.
Man bruker alltid numre foran trekkene. I starten på en rekke med trekk (eller bare ett) setter man én prikk for hvits trekk og tre prikker for svarts trekk.
Eks.:
1.e4 e5
2.Sf3 Sf6
3.Sd4 exd4
Kun andre halvpart:
2...Sf6
3.Sd4 exd4


== Kvaliteten på trekkene ==
Tegnet "?!" brukes om et tvilsomt trekk.
Tegnet "!?" om et spennende trekk.
Tegnet "!" om et godt trekk.
Tegnet "!!" om et svært godt trekk.
Tegnet "?" om et dårlig trekk.
Tegnet "??" om et svært dårlig trekk.
Daler Mehndi

Daler Mehndi (punjabi:ਦਲੇਰ ਮਹਿੰਦੀ, født 18. august 1967) er en bhangra/popsanger fra India. Han er kjent for sin utagerende dansing og sine musikkvideoer.


== Eksterne lenker ==
Offisielt nettsted 
(en) Daler Mehndi – kategori av bilder, video eller lyd på Commons 
(en) Daler Mehndi på Internet Movie Database 
(en) Daler Mehndi hos The Movie Database 
(en) Daler Mehndi på Discogs 
(en) Daler Mehndi på MusicBrainz 
(en) Daler Mehndi på Spotify 
(en) Daler Mehndi på Songkick 
(en) Daler Mehndi på Last.fm 
(en) Daler Mehndi på Genius — sangtekster 
Daler Mehndi på Twitter 
Daler Mehndi på Facebook 
Daler Mehndi på YouTube 
Offisielt fotogalleri
The Ragdaa Forum
Tunak Tunak Tun musikkvideo
Tyrann

Tyranner (gresk τύραννος  týrannos, et lånord fra lydisk) var aristokrater som gjorde seg til eneherskere i polisene i antikkens Hellas. Tyrannenes oppgave var ofte å bryte ned det aristokratiske samfunnet og skape et bedre samfunnsfellesskap.
Tyrannene sørget for utbygging av vannledninger, bymurer, templer, og annet som tjente fellesskapet. Noen tyranner konfiskerte jord og ga den ut til fattige.
Ordet tyrann var til å begynne med nøytralt, men fikk i ettertiden en negativ ladning. Dette fordi tyrann-styrer ofte er beskrevet for ettertiden av athenske forfattere som verdsatte demokratiet. Tyrannenes ettermæle ble ofte vanæret. I dag er ordet knyttet til en maktsyk enehersker som gjerne styrer brutalt, eller en alt for maktsyk person.


== Moderne bruk ==
Tyranni er et begrep som i dag brukes til å beskrive en styreform hvor én person (en tyrann) eneveldig selv styrer grensene for sin egen maktutøvelse og kan styre alt etter egne interesser. Med slik uinnskrenket makt kan statslederen selv definere hvilke lover og regler som skal gjelde i samfunnet, men kan samtidig også både velge å neglisjere for eget vedkommende de retningslinjene han/hun har satt for andre, og å endre retningslinjene vilkårlig etter eget forgodtbefinnende.


== Litteratur ==
Johan Henrik Schreiner Antikkens historie Oslo 1998
Matthias Claudius

Matthias Claudius (født 15. august 1740 i Reinfeld (Holstein), død 21. januar 1815 i Hamburg) var en tysk dikter som blant annet skrev teksten til Franz Schuberts berømte sang «Der Tod und das Mädchen» (Døden og piken).


== Referanser ==


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum Forlag, Oslo, 1995. ISBN 82-543-0573-0, s. 59
Transportmiddel

Et transportmiddel eller framkomstmiddel er et middel for transport, frakt og forflytning av  gjenstander, mennesker og dyr. Det kan være mekaniske og motoriserte kjøretøy, det vil si vogner, fartøy eller fly drevet med motor, eller muskelkraft til frakt av varer og passasjerer.


== Eksempler ==
Sykkel – moped – motorsykkel
Bil – buss
Båt – flåte – ubåt – kano – kajakk
Fly – luftballong – luftskip – hangglider – rakett
Tog – dressin – trikk – svevebane
Rullestol – bærestol – båre – bæremeis
Hest – kamel – kløv
Kjerre – vogn
Karjol
Tralle – trillebår
Taubane
Ski – skøyter
Heis – rulletrapp
Lutvann

Lutvann, eller Lutvannet, er et vann som ligger 205 meter over havet i Østmarka i Oslo kommune. Vannet er det dypeste i Østmarka. Største målte dybde ved kartlegging med ekkolodd i 2017 var 55,1 meter. Gjennomsnittsdybde på 22,1 meter. Vannet er også lett å komme til og brukes derfor jevnlig av fridykkere. Vannet har tilsig fra åsene rundt, men ingen større forsyningselv. Lutvann tømmer i Lutvannsbekken som løper gjennom Lutdalen til Nøklevann. Vannets dybde og lite tilsig gir Lutvann forholdsvis liten gjennomstrømming. Vannet er forholdsvis høyt kalkholdig og er uvanlig klart.
I vannet finnes både ørret, abbor og norsk røye, i tillegg til at det er satt ut både kanadarøye og bekkerøye. Dessuten finnes stingsild og ørekyt.
Ved Lutvann ligger militærleiren Lutvann leir.
Lutvann har badeplass på nordsiden av vannet. Lutvann har to øyer, Nordholmen og Sydholmen. Sydholmen er minst og kan virke som flere små i klynger ved høy vannstand.


== Se også ==
Liste over innsjøer i Oslo


== Referanser ==


== Eksterne lenker ==
(en) Lutvann – kategori av bilder, video eller lyd på Commons 
Oslomarkas Fiskeadministrasjon om Lutvann, bilder og lenker Arkivert 24. juli 2011 hos Wayback Machine.